OpenLLM-France/wikimedia huggingface dataset:
# Lavrean

Lavrean, Ingalaterrako Kornualles konderriko herrixka bat da, Luxulyan parrokian.

## Kanpo estekak

* Datuak: Q6502823
# Legazpiko udaletxea

Legazpiko udaletxea Gipuzkoako Legazpi udalerriko Udalaren egoitza da. Euskal Herria plazan dago, Andre Mariaren Jasokundearen elizaren alboan.

## Historia

1730an gaur ezagutzen duguna eraiki zuten. Auzokideek auzo lanean, herriko arotzei eta harginei laguntzen zieten. Herriak bizi zituen arazo ekonomikoak zirela eta, 20 urte kosta zitzaien eraikitzea. Egilea ezezaguna da baina Martin Carrera izan zela pentsa daiteke.
Harlanduzko aurrealdeak, hiru arkuko ataria, Oñatiko Xabier Bikuñak eginiko Haraneko armarriak agertzen du. Barruan Alonso Cohomontek burdinean landuriko harmarria dago.

## Ikus gainera

* Gipuzkoako jauregi eta dorretxeen zerrenda

## Kanpo estekak

* Datuak: Q20492912
* Multimedia: Town hall of Legazpi / Q20492912
# Lege (argipena)

Lege hitzak adiera ezberidnak ditu:
* zuzenbidean, legea arau juridikoen multzoa eta zentzu hertsian, arau juridiko mota bat.
* zientzian, legea bi edo aldagai gehiagoren arteko erlazioa zehazten duen baieztapen bat.
# Legde/Quitzöbel

Legde/Quitzöbel Alemaniako iparraldeko udalerri bat da. Brandenburgo estatuan kokatuta dago, [[Prignitz (barrutia)|Prignitz]] barrutian. 2014an 606 biztanle zituen, eta 41,74 kilometro koadro ditu.
Legde/Quitzöbel udalerria 2002ko martxoaren 31n eratu zen, ordu arte independenteak ziren Legde eta Quitzöbel udalerriak batuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q501630
* Multimedia: Legde/Quitzöbel / Q501630
# Lege

    Artikulu hau zuzenbideko kontzeptuari buruzkoa da; beste esanahietarako, ikus «Lege (argipena)».
Zuzenbidean, legea horretarako eskume duen erakundeak ezartzen duen izaera orokorreko arau juridiko mota bat da, oro har herrialdearen legebiltzarrean proposatu, eztabaidatu eta onesten dena. Zentzu zabalean, arau juridiko guztien multzo edo legediari deritzo, adiera hau zuzenbidean zehatza ez bada ere.

## Historia

Antzinako legeen adibideak dira Babiloniakoa (Hammurabiren legedia), Indiakoa (Manu-rena) eta Palestinakoa (Moisesena). Erromako legeak lege publikoa (estatuarena) eta pribatua (pertsonen arteko eztabaidak erabakitzen zituena) bereizi zituen. Erromako legearen eragina nabarmena da Eliza Katolikoaren legedian eta feudalismoarenean; aldi berean gaur egungo lege zibilaren oinarria ere bada. Gizarteari buruzko ideia berriak ordea, bereziki estatu moldea egituratzeko erari zegozkionak, eta gaurko egitura politiko askoren oinarri ere izan direnak, Erreformarekin hasi ziren sartzen, gero eta indar gehiago hartzen ari zen burgesiaren artean gehienbat. Thomas Hobbes, John Locke, Charles-Louis de Montesquieu eta Jean-Jacques Rousseauk biribildu zituzten joera horien teoriak. Gizartearen goreneko egituran, estatuan, Ingalaterrako 1688ko iraultzarekin, AEBtako 1787koarekin eta Frantziako 1789-1791koarekin mamitu ziren lehendabizi, hortik sortu baitziren konstituzio baten arabera eratu ziren lehenengo estatuak. Geroagoko lege nagusietan Filadelfiako (AEB) 1787ko legenagusiak eta batez ere Frantziako 1791koak izan zuten eraginik handiena.

## Zuzenbidea

Gizarte antolatu batean gizarteak berak onartu dituen ohituren, jardunen eta jokaeraren arauak dira legeak. Aginpideak indarra du bere esku lege horiek betearazteko. Gizartea bizitzako araua denez gero, legeak guztien onerako izan behar du, eta ezaugarri hauek ditu: betebeharrekoa izatea, aginduak baitira legeak eta ez legegilearen aholkuak; orokorra izatea, balizko egoera guztietarako erabilgarria izateko egina baitago; eta behar bezala sortua izatea, legeak berak eskatzen duen eran eta eskatzen dituen baldintzak beteaz.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2014-6-13 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Ikus, gainera

* Zuzenbide estatu

## Kanpo estekak

* Datuak: Q820655
* Multimedia: Statutes / Q820655
# Lege (zientzia)

    Artikulu hau zientzietako kontzeptuari buruzkoa da; beste esanahietarako, ikus «Lege (argipena)».
Zientzietan, legea bi gertaeraren edo gehiagoren artean dagoen harreman aldagaitza da. Adibidez, irakite legea: presio jakin batean isurkari guztiek irakin egiten dute tenperatura aldaketarik ez denean.
Normalean zientzia-legeak matematikaren bidez azaltzen dituzte. Horrela ekuazioak sortzen dituzte. Adibidez, energiaren kontserbazioaren legea honela idatzi dezakegu: $\Delta E=0$, non E unibertsoaren energia guztia den. Era berean, termodinamikaren lehenengo legea $\mathrm {d} U=\delta Q-\delta W\,$ moduan idatz dezakegu.

## Erreferentziak

* ↑ Lur entziklopedietatik hartua.

## Kanpo estekak

* Datuak: Q408891
* Multimedia: Scientific laws / Q408891
# Lege Onartezinak

Lege Onartezinak (ingelesez Intolerable Acts, literalki "Agiri Onartezinak") 1774an Britainiar Parlamentuak Hamahiru Kolonietan hedatuz zihoan Amerikar Iraultzari aurre egiteko onartu zituen lege sailari amerikar kolonoek emandako izendapena da; aldiz, britainiarrek Coercive Acts edota Punitive Acts ("Lege Koaktiboak" edota "Zigor Legeak") izendapenekin deitu zituzten. Bostongo Tearen Matxinadaren ondorioz onartu ziren.
Lege multzo honek istiluak baretu beharren aurkako efektua sorrarazi zuten, Iraultza eta ezegonkokortasuna areagotuz, eta Ameriketako Estatu Batuetako Independentzia Gerra eta Kongresu Kontinentalaren sorreraren prosezua bizkortuaraziz.

## Kanpo estekak

* Datuak: Q1365292
# Legden

Legden Alemaniako udalerria da. Ipar Renania-Westfalia estatuan kokatuta dago, [[Borken barrutia|Borken]] barrutian. 2014an 6.926 biztanle zituen 56,28 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Datuak: Q200256
* Multimedia: Legden / Q200256
* Webgune ofiziala
# Lege Soziologiako Nazioarteko Erakundea

Lege Soziologiako Nazioarteko Erakundea (LSNE) zuzenbidearen soziologiaz, zentzu zabal batean ulertuta, arduratzen den nazioarteko erakunde bakarrenetarikoa da. Oñatin kokaturik dago.
LSNE Lege Soziologiako Ikerketa Batzorde (Nazioarteko Soziologia Elkarte edo RC12) eta Eusko Jaurlaritzaren artean sortutako hitzarmena da. Erakundea 1989. urtetik Oñatiko Unibertsitate Zaharrean kokatuta dago.
LSNEko sortzaile eta lehenbiziko zuzendaria izandako André-Jean Arnaud-ek, xafla batzuk jarri zituen berpizkundeko eraikuntzaren hormetan, eta bertan gaurko Lege soziologia arloan aitzindari izandakoen izenak idatzi zituen: Montesquieu, Henry James Sumner Maine, Francisco Giner de los Ríos, Henri Lévy-Bruhl, Achille Loria, Leon Petrażycki, Emile Durkheim, Max Weber, Eugen Ehrlich, Karl Renner, Karl N. Llewellyn, Theodor Geiger, Georges Gurvitch eta Nicholas S. Timasheff. Bakoitzari erakundeko areto ezbardin bat dagokio.
LSNEk lau hizkuntza ofizial ditu: euskara, ingelesa, gaztelania eta frantsesa. Bertan, zenbait hikuntzetan, lege soziologiako gai nagusiak ikutzen dituen liburutegi eta agiritegi ospetsua dago kokatuta. Institutuak, lege soziologiako mintegiak eta nazioarteko Master programa burutzen ditu. Bileretatik sortzen diren argitalpenak erregularki ateratzen ditu, bai ingelesezko eta bai gaztelaniazko bildumetan ere. Masterrean mundu osoko ikaslek eta irakaslek hartzen dute parte.

## Zuzendariak

Sortu zenetik, zuzendari hauek izan ditu:
* André-Jean Arnaud, 1989-91;
* Paavo Uusitalo, 1991-92;
* Rogelio Pérez Perdomo, 1992-93;
* Roberto Bergalli, 1993-95;
* Johannes Feest, 1995-97;
* Jacek Kurczewski, 1997-98;
* Pierre Guibentif, 1998-00;
* William L.F. Felstiner, 2000tik 2002ko martxoa arte.
* Manuel Calvo García, 2002 - 2003
* Volkmar Gessner, 2003- 2005
* Joxerramon Bengoetxea, 2005-2007
* Carlos Lista, 2007-2009
* Sol Picciotto, 2009-2011
* Angela Melville, 2011- 2013
* Adam Czarnota, 2013-2016
* Vincenzo Ferrari, 2016-2018

## Bibliografia

* Pierre Guibentif (ed.) Oñati IISL-IISJ. 1989-2000
* Oñati International Series in the Sociology of Law (Richard Hart Publishers: Oxford)
* Colección Oñati: Derecho y Sociedad (Dykinson: Madril)
* El Máster de Sociología Jurídica de Oñati: la Percepción de los Graduados (The Oñati Master on Sociology of Law: the Alumnae’s Perception) http://ssrn.com/abstract=2676532

## Erreferentziak

* ↑ Lur entziklopedietatik hartua.

## Kanpo estekak

* (Gaztelaniaz) LSNEren webgunea
* Datuak: Q1459361
# Lehen dama

Lehen dama, hainbat estatu burujabetan, lehendakariaren edo gobernuburuaren emaztea da. Ez da titulu ofiziala. Jatorriz, Ameriketako Estatu Batuetako (AEB) lehendakariaren emaztea (ingelesez: First Lady) izendatzeko erabiltzen zen, han erregina baten pareko rola jokatzen baitu zeremonia ofizialetan. Hego Amerikako herri gehienek ere badute figura hau. Lehen damak ospe eta botere handia hartzen du, eta maiz gertatu izan da lehen dama gerora lehendakari edo lehendakaritarako hautagai bihurtzea. Adibidez, Cristina Fernández de Kirchner, lehen dama izan zen bere senar Néstor Kirchnerren agintaldian, eta gerora Argentinako lehendakari bihurtu zen; eta Bill Clinton AEBetako lehendakari ohiaren emazte Hillary Rodham Clinton herrialde hartako lehendakari izateko hautagai da.
Batzuetan, emaztearen ordez beste emakume batek hartzen du lehen damaren rola. Esaterako, Bolivian, Evo Moralesek irabazi zuenean, ezkondu gabe zegoenez, haren arrebak hartu zuen lehen damaren rola. Eta AEBetan ere, lehendakariaren emazteak rol hori jokatu nahi edo ezin duenean edota lehendakaria alarguna nahiz ezkongabea denean, haren hurbileko ahaidea den beste emakume batek jokatu ohi du rol hori, hala nola arrebak, lehengusinak, alabak edo errainak.
Lehen dama tituluaren antzera, lehen jauna titulua ere erabiltzen da emakumezko lehendakari baten senarra izendatzeko. Adibidez, José María Rico Cueto, haren emazte Laura Chinchilla Costa Ricako lehendakari izan zenean.

## Kanpo estekak

* Datuak: Q203184
* Multimedia: First Ladies / Q203184
# Lehen eraso

Lehen kolpea edo lehen erasoa, zientzia militarrran, gerra nuklearrrari hastapena eman eta etsaiaren base militarrak, itsaspeko nuklearrak eta instalakuntza militarrak suntsitzeko adina misil nuklearren jaurtiketa masiboa eta bateratua litzateke. Honela aurkaria erantzun nuklear bat emateko desgaituz.
Teoria honek AEBetan indar hartu zuen, Gerra Hotzan zehar arma nuklearren kopurua ateagotuz eta beren tamaina murriztuz joan zen heinean.
# Lehen amodioa Suedian

Lehen amodioa Suedian Joxemari Iturralde euskal idazleak idatziriko eleberria da, nerabeei zuzendurikoa. 1997 urtean argitaratu zen lehen aldiz Ibaizabal argitaletxearen eskutik. Risky bere aitarekin Suediara doan mutiko bat da. Han lehen amodioa eta sexu-harremanak biziko ditu.

## Kanpo estekak

* Datuak: Q16518165
# Lehen boliviano

Lehen bolivianoa (gaztelaniaz: Boliviano), Boliviako Errepublikan 1864tik 1963ra zirkulazioan egon zen dibisa da. Boliviano banako baten ehunena zentabo deitzen zen eta boliviano bakoitza 100 zentaboz osatuta zegoen. Boliviano hitzak, boliviar esan nahi du gaztelaniaz.

## Historia

1864an lehen bolivianoak sol boliviarra ordezkatu zuen, hurrengo truke tasarekin: 8 sol boliviar = 1 lehen boliviano. 1963ko urtarrilak 1ean peso boliviarrak lehen bolivianoa ordezkatu zuen, hurrengo truke tasarekin: 1.000 lehen boliviano = 1 peso boliviar.

## Erreferentziak

* ↑ (Ingelesez) Coins of CIS and Baltic countries. (Noiz kontsultatua: 2018-05-06).
* ↑ (Ingelesez) Coins of CIS and Baltic countries. (Noiz kontsultatua: 2018-05-10).

## Kanpo estekak

* (Gaztelaniaz) Boliviako Banku Zentralaren webgunea.
* Datuak: Q24249808
# Lehen depresio tropikala (2009)

Lehen depresioa depresio tropikala 2009ko 1. ekaitza izan zen. Bere eragina txikia izan arren, kalte batzuk eragin zituen Ameriketako Estatu Batuetako Ipar Karolina estatuan.
Ekaitza, urakanen denboraldia ofizialki hasi baino hiru egun lehenago sortu zen, maiatzaren 28an alegia.

## Kanpo estekak

* (Ingelesez) Ekaitz tropikalaren txostena.
* Datuak: Q2586167
* Multimedia: Tropical Depression One (2009) / Q2586167
2009ko Atlantikoko zikloi tropikalak :
| Lehena | Ana | Bill | Claudette | Danny | Erika | Fred | Zortzigarrena | Grace | Henri | Ida | Joaquin | Kate | Larry | Mindy | Nicholas | Odette | Peter | Rose | Sam | Teresa | Victor | Wanda |
# Lehen etorbidea (Manhattan)

Lehen etorbidea, ingelesez: First Avenue, AEBetako New York hiriko etorbide bat da, Manhattan barrutian.
* Datuak: Q124947
* Multimedia: 1st Avenue (Manhattan) / Q124947
# Lehen Triunbiratua (Argentina)

Lehen Triunbiratua (gaztelaniaz: Primer Triunvirato) Río de la Platako Probintzia Batuetako botere betearazlea izan zen, 1811ko irailaren 23an Junta Handia (Batzar Handia) ordeztu zuena, eta 1812ko urriaren 8ra arte agintean egon zena. Feliciano Chiclana, Manuel Sarratea eta Juan José Paso izan ziren lehenbiziko kideak. 1812ko apirilean, Juan Martín de Pueyrredónek hartu zuen Juan José Pasoren lekua.
* Lehen Triunbiratuko kideak
* Manuel Sarratea
* Juan José Paso
* Feliciano Chiclana
* Juan Martín de Pueyrredón (Paso ordeztu zuen)

## Erreferentziak

* ↑ Pigna, Felipe. Primeros Gobiernos Patrios. elhistoriador.com.ar (Noiz kontsultatua: 2024-2-22).

## Kanpo estekak

* Datuak: Q3401811
# Legenar

    Ohar medikoa Oharra: Wikipediak ez du mediku aholkurik ematen. Tratamendua behar duzula uste baduzu, jo ezazu sendagilearengana.
Legenar, legen beltza edo Hansen gaixotasuna eritasun infekziosoa da, historikoki garrantzi handia izan zuena geure inguruan baina gaur egun Amerika, Afrika eta Asiako leku batzuetan bakarrik aktiboa dagoena. Izan ere, pobrezia da gaitzarekin lotutako faktore nagusia.
2006an 600.000 pertsonak legenarra zuten munduan oraindik ere, GKEen zenbakien arabera. Horietatik, 280.000 Indian bizi dira. Herrialde garatuetan urriak dira legenarraren kasuak.
Euskal Herrian aitortu beharreko gaixotasuna da. Gurean oso kasu gutxi agertzen dira (kasu bana 2003. eta 2004. urteetan, eta bat ere ez 2005. urtean EAEan)

## Etiologia

Mycobacterium leprae izeneko bakterioak eragiten du, tuberkulosiaren eragilearen familiakoa dena.
1874an Gerhard Hansen mediku norvegiarrak aurkitu zuen bakterio hori, eta bere ohorez Hansen-en baziloa izenarekin ere ezaguna da legenarraren eragilea.

## Infekzioa

Legenarra kutsakorra da, baina uste denaren aldean kutsapena ez da erraz gertatzen, gaixoarekin harreman intimoa eta iraunkorra behar baita kutsapen hori gauzatzeko.
Bakterio patogenoa azalean eta sudur-mukosan kokatzen da. Kutsapen bide nagusiak bi hauek dira:
* airetik, gaixoaren sudur-jariakinak arnastuz. Sudur jario horiek milioika bakterio patogeno dute.
* azaletik, gaixoaren ultzerazioekin kontaktu egiterakoan. Hartzaileak azaleko zauria badu, gaixoaren bakterioak sar daitezke larruazaletik.
Larruazaletik edo arnas bidetik sartuta, infekzioaren arrakasta hartzailearen erantzun immunearen menpe dago. Tuberkulosiaren antzera, erantzun immunea egokia duten pertsonek ez dute gaitza garatuko, T linfozitoek eta makrofagoek bazilo patogenoak suntsituko dituztelako.

## Legenarra motak

Bi dira: legenarra tuberkuloidea, gaitzaren alderik arinena, eta legenarra lepromatosa, larriena dena. Bata ala bestea garatu, goian azaldu denez, immunitate-sistemaren jarduerarekin lotuta dago.
Legenarra tuberkuloidea ez da kutsatzen.

## Sintoma klinikoak

Bakterio eragilea, Mycobacterium guztien antzera, oso motel hazten denez gaixotasunaren inkubazio epea oso luzea da, urtebete baino gehiago (batzuetan 10 urte).
Gaitzak larruazala, nerbio-sistema eta barrunbeak jotzen ditu.
Legenarraren lehenengo agerpenak larruazaleko orban zuriak dira. Larruazala minduta dago hasieran, baina gero sentikortasuna galtzen du, nerbio periferikoak kaltetzen baitira. Gaitzaren progresioa lepromak sortzen ditu, nodulu gorri ultzeratuak, gorputzeko toki askotan agertzen direnak. Larruazaleko lesioak nabariak dira, eta aurpegian itxura oso zatarra hartzen dute ("facies leonina"; ikusi goiko argazkia). Lepromen inguruan hezurrak eta kartilagoak kaltetu eta apurtzen dira ere.

## Tratamendua

Luzea da, eta terapia konbinatuan datza (bi edo hiru sendagai batera).
Gehien erabiltzen diren antibiotikoak errifanpizina eta klofazimina dira. Hauekin batera sulfonak ematen dira ere (sufrearen konposatu organikoak)

## Ikus, gainera

* ANESVAD

## Kanpo estekak

* (Ingelesez)(Gaztelaniaz)(Frantsesez)Legenarra OMEren webgunean
* Datuak: Q36956
* Multimedia: Leprosy / Q36956
# Legend (1985eko filma)

Legend (euskaraz Kondaira) 1985eko Ridley Scott ingeles zinema zuzendariak zuzendutako fantasia eta abenturazko film bat da. Tom Cruise, Mia Sara, Tim Curry, David Bennent, Alice Playten, Billy Barty, Cork Hubbert eta Annabelle Lanyon aktoreek antzeztu zuten.
1986ko Makillaje onenaren Oscar Sariaren izendapena jaso zuen (Rob Bottin eta Peter Robb-King). Gaur egun kultuzko filmatzat jo ohi da.

## Argumentua

Oharra: Atal honek istorio osoa edo amaiera argitzen du.
Lily (Mia Sara) printzesa ederrari baso sorginduan barna promenatzea gustatzen zaio. Berak senide batzuk ikustera doala dio, baina zinez Jackekin (Tom Cruise) topatzera doa, pertsonaia berde bitxia. Bitartean, Deabruaren pertsonifikazioa den Iluntasunak (Tim Curry) lurralde horietako adarbakarra hiltzekin behin betiko gaua munduan hedatu nahi du. Salbaziorik ez dagoela dirudienean, Jack eta bere lagunek Iluntasunari aurre egin eta mundua eta printzesa salbatzen saiatuko dira.

## Aktoreak

* Tom Cruise: Jack
* Mia Sara: Lily printzesa
* Tim Curry: Iluntasuna
* David Bennent: Honeythorn Gump, elfoa eta basoaren zaindaria
* Alice Playten: Blix, Iluntasunaren iratxo morroi taldeko burua
* Billy Barty: Screwball
* Cork Hubbert: Brown Tom
* Peter O'Farrell: Pox
* Kiran Shah: Blunde iratxoa
* Annabelle Lanyon: Oona maitagarria
* Chris Lorch: Piecepypes
* Robert Picardo: Meg Mucklebones
* Tina Martin: Nell, basoaren ertzean bizi den baserritarraren emaztea

## Kanpo estekak

* Legend filmaren iragarkia ikusgai. Youtube.com (Ingelesez)
* IMDBko fitxa irakurgai (Ingelesez)
* Datuak: Q509913
# Legend of the Guardians: The Owls of Ga'Hoole

Legend of the Guardians: The Owls of Ga'Hoole (euskaraz Zaindarien Kondaira: Ga'Hooleko Hontzak), 2010eko Zack Snyder estatubatuarrak zuzendutako fantasia eta abenturazko konputagailu bidezko animazio film bat da. Kathryn Lasky idazlearen Guardians of Ga'Hoole (2003-2013, Ga'Hooleko Zaindariak) liburu sailean oinarritua dago. Jim Sturgess, Hugo Weaving, Joel Edgerton, Abbie Cornish, Geoffrey Rush, Emily Barclay, Sam Neill, Miriam Margolyes, Helen Mirren, Ryan Kwanten, Anthony LaPaglia, David Wenham eta Richard Roxburgh aktoreek beren ahotsak ipini zituzten.

## Argumentua

Oharra: Atal honek istorio osoa edo amaiera argitzen du.
Soren (Jim Sturgess) bere herria Gaizkiaren indarretaik salbatzeko heroikoki borrokatu behar den hontza gazte bat da. Tyto basoan bizi da, hontzen artean beti bakea egon den lekua. Gaizkiaren aurkako bere borrokan, Ga'Hooleko Zuhaitz Handia topatzeko bilaketa bidai luze eta gorabaheratsu bati ekingo dio. Hura topatzeam bera eta bere lagunek proba eta desafio pentsaezinei aurre egin beharko diete. Beren buruzagietatik eta batak bestearengadik ikasten gai izanez gero, lasterrera Ga'Hooleko benetako hontzak bilakatuko dira: zintzoak eta ausartak, jakintsuak eta zinezkoak.

## Aktoreak

* Jim Sturgess: Soren
* Emily Barclay: Gylfie
* Ryan Kwanten: Kludd
* David Wenham: Digger
* Anthony LaPaglia: Twilight
* Helen Mirren: Nyra
* Geoffrey Rush: Ezylryb / Kielgo Lyze
* Joel Edgerton: Metal Beak
* Hugo Weaving: Noctus eta Grimble
* Adrienne DeFaria: Eglantine
* Miriam Margolyes: Plithiver andrea
* Sam Neill: Allomere
* Sacha Horler: Strix Struma
* Abbie Cornish: Otulissa
* Richard Roxburgh: Boron
* Essie Davis: Marella
* Deborra-Lee Furness: Barran
* Barry Otto: Echidna
* Angus Sampson: Jutt
* Leigh Whannell: Jatt
* Bill Hunter: Bubo
* Gareth Young: Pete

## Kanpo estekak

* IMDBko fitxa irakurgai (Ingelesez)
* Datuak: Q622763
* Multimedia: Legend Of The Guardians: The Owls Of Ga’Hoole / Q622763
# Legend of the Lost

Legend of the Lost (euskaraz Galduaren Kondaira), 1957ko Henry Hathaway estatubatuarrak zuzendutako abenturazko film bat da. John Wayne, Sophia Loren, Rossano Brazzi eta Kurt Kasznar aktoreek antzeztu zuten.

## Argumentua

Oharra: Atal honek istorio osoa edo amaiera argitzen du.
Mali, Tonbuktu. Paul Bonnard (Rossano Brazzi) kondairazko hiri galdu baten bila joandako bere aita bizirik segitzen duen jakiteko Sahara basamortuan barrena doan bidai bati ekingo dio, Joe January (John Wayne) gidaria eta Dita (Sophia Loren) emakumea lagun dituela.

## Aktoreak

* John Wayne: Joe January
* Sophia Loren: Dita
* Rossano Brazzi: Paul Bonnard
* Kurt Kasznar: Dukas prefeta
* Youseff Daoud: Gamael doktorea
* Sonia Moser: Neska
* Angela Portaluri: Neska
* Ibrahim El Hadish: Galli Galli

## Kanpo loturak

* IMDBko fitxa irakurgai (Ingelesez)
# Legen Beltza

Legen Beltza 1998an Azpeitian sorturiko musika taldea da, oraindiño martxan dabilena.

## Ibilbidea

1998an sortu eta berehala Ziztu Bizian diska kaleratu zuten. Hurrengo urteetan kontzertu eta emanaldi ugari eman zituzten eta 2001 urtean iritsi zen bigarren diska, Istorio Triste Bat. IZ disketxearekin grabatu zuten eta 1500 kopia atera zituzten.
Euskal Herritik kanpora ezaguitzera emateko asmoarekin hizkuntza ladatzea erabaki zuten eta ingelesez kantatzen hasi ziren. Annihilator taldeko Jeff Watersen babespean diska berria plazaratu zuten 2003an, Insanity, eta atzerriko metal talde handien "telonero" jotzen hasi ziren, hala nola Napalm Death edo Exodus. Espainia mailan diskak ez zuen banaketa egokirik izan eta horregatik kaleratu zutren laugarren diskoa, Total Insanity. Duiska honi esker penintsulan osoan egin zuten bira eta Iron Maiden, Slayer eta Dream Theater taldeen telonero izan ziren.
2005ean Mausoleum Records disketxe belgiarrak fitxatu zituen 2006an atera zuten diska, Dimension Of Pain. Diska hau Europaz gain Estatu Batuetan eta Kanadan ere banatua izan zen. Diskako azken bi abestietan Europa mailako musikari onenen kolaborazioak izan zituzten, "War of Wars" eta "War of Wars II, Hope Wihtout Hope" abestietan hain zuzen ere. Tour luzea etorri zen orduan, jaialdi batzutan zerrendaburu ere izan ziren. Tourraren une gorena Durangoko Plateruenan bizi izan zen Destruction talde alemaniarrarekin batera. Tourraren amaieran Azpeitian eta Madrilen jo zuten Nightrage talde mitikoarekin batera.
Azkenengo lana 2010an atera zuten, Need to suffer, autoekoiztutako lana izan zen. 2012an tadearen amaiera iritsi zen.

## Taldekideak

Hona hemen taldekideak:
* Ekaitz Garmendia : ahots nagusia eta gitarra
* Xanti Rodriguez : baxua eta ahotsak
* Joseba Azkue : gitarra eta ahotsak
* Iván Hernandez : bateria

## Diskografia

* Ziztu Bizian (1998)
* Istorio Triste Bat (2001, IZ)
* Insanity (2003)
* Total Insanity (2004)
* Dimension Of Pain (2006, Mausoleum Records)
* Need to suffer (2010, autoekoiztua)

## Kanpo estekak

* Datuak: Q5977692
# Legend (Clannad)

Legend (euskaraz Kondaira) 1984ean Clannad talde irlandarrak Robin of Sherwood telesailarako moldatu zuen soinu banda eta diskoa izan zen. Telesaila hau Euskal Herrian 80eko hamarkada amaiera eta 90eko hamarkada hasieran ETB kateak eskeini zuen.
1985an disko honek Jatorrizko Telesailaren Soinu Banda onenaren BAFTA saria irabazi zuen.

## Abestiak

* "Robin (The Hooded Man)" – 2:48
* "Now Is Here" – 3:32
* "Herne" – 5:08
* "Together We" – 3:28
* "Darkmere" – 1:59
* "Strange Land" – 3:10
* "Scarlet Inside" – 5:08
* "Lady Marian" – 3:20
* "Battles" – 1:01
* "Ancient Forest" – 2:59

## Musikariak
### Clannad

* Máire Brennan – Ahots nagusia, harpa
* Pól Brennan – Gitarra, txirula, tin whistle, piano elektronikoa, ahotsak
* Ciarán Brennan – Baxu biokitza, sintetizagailuak, gitarra, ahotsak
* Pádraig Duggan – Mandolina, gitarra, ahotsak
* Noel Duggan – Gitarra, ahotsak

### Laguntzaileak

* James Delaney – Piano elektronikoa
* Paul Moran – Bateria
* Pat Farrell – Gitarra elektrikoa
* Frank Ricotti – Perkusioa

## Kanpo estekak

* Legend diskoa Clannad taldearen webgunean ikusgai (Ingelesez)
* Robin (The Hooded Man) abestiaren bideoklipa ikusgai eta entzungai (Ingelesez)
* Datuak: Q3755504